फिल्म की लागत का 5% जुर्माना भी; सिनेमैटोग्राफ एक्ट 1952 में अमेंडमेंट को मंजूरी
गुरुवार को राज्यसभा में सिनेमाटोग्राफी एक्ट 1952 का संशोधन विधेयक पारित हो गया है। नए कानून के मुताबिक अब फिल्म पायरेसी करते पकड़े जाने पर 3 साल तक की जेल और फिल्म की लागत का 5% जुर्माना लगाया जाएगा। अगर किसी फिल्म की लागत 100
राज्यसभा में गुरुवार को सिनेमैटोग्राफ एक्ट 1952 संशोधित विधेयक पारित हो गया। नए कानून के मुताबिक अब फिल्म पायरेसी करते पकड़े जाने पर 3 साल तक की जेल और फिल्म की लागत का 5% जुर्माना लगेगा।
अगर किसी फिल्म की लागत 100 करोड़ रुपए है तो उस फिल्म की पायरेसी करते पाए जाने पर 5 करोड़ रुपए का जुर्माना लगाया जाएगा।
राज्यसभा में सूचना एवं प्रसारण मंत्री अनुराग ठाकुर ने कहा कि फिल्म पायरेसी से इंडस्ट्री को सालाना 20 हजार करोड़ का नुकसान हो रहा है। इसे रोकने के लिए ये बिल लाया गया है।
फिल्मों को नई कैटेगरीज में दिया जाएगा सेंसर सर्टिफिकेट
इस बिल में कुछ नई कैटेगरी जैसे UA 7+, UA 13+ और UA 16+ को शामिल किया गया है। अब फिल्मों को UA सर्टिफिकेशन के तहत सात साल, 13 साल और 16 साल के दर्शक वर्ग के लिए अलग-अलग सर्टिफाइड किया जाएगा।
पहले सिर्फ तीन कैटेगरीज में फिल्मों को बांटा जाता था
पहले तीन तरह से फिल्मों को सर्टिफाई किया जाता था। पहला था U जिसे यूनिवर्सल कहा जाता है। अगर किसी फिल्म को U सर्टिफिकेट मिलता है, तो इसका मतलब उसे किसी भी ऐज ग्रुप का व्यक्ति बिना किसी रिस्ट्रिक्शन के देख सकता है।
दूसरे नंबर पर आती हैं UA सर्टिफाइड फिल्म। अगर कोई बच्चा 18 साल से कम है तो वो पेरेंट के मार्गदर्शन में UA सर्टिफाइड फिल्म देख सकता है। तीसरे नंबर पर आती हैं A सर्टिफाइड वाली फिल्में। इन फिल्मों को सिर्फ वही लोग देख सकते हैं, जिनकी उम्र 18 साल से ज्यादा हो चुकी है।
पायरेसी से भारत को 24.63 हजार करोड़ का नुकसान
डिजिटल टीवी रिसर्च की रिपोर्ट के अनुसार ओटीटी प्लेटफॉर्म को 2022 में पायरेसी से करीब 24.63 हजार करोड़ (3.08 बिलियन डॉलर) का नुकसान हुआ। इन प्लेटफॉर्म पर करीब 6.2 करोड़ (62 मिलियन) यूजर्स हैं, जो पायरेटेड फिल्में देखते हैं, जिससे सीधे ओरिजिनल फिल्मों को नुकसान होता है।
फिल्म रिलीज के चंद घंटों बाद ही पायरेटेड कॉपी के लिंक वॉट्सऐप, टेलीग्राम जैसे ऐप पर तेजी से शेयर किए जाते हैं। जब तक पायरेसी की शिकायत होती है और साइबर सेल द्वारा लिंक हटाई जाती है, तब तक उस लिंक के जरिए लाखों लोग फिल्म देख चुके होते हैं।
1980 से शुरू हुई पायरेसी का वीसीआर, केबल के बाद अब टेलीग्राम सबसे बड़ा सोर्स 
​​​​​​​​​​​​​​तमिलरॉकर्स वेब सीरीज सोनी लिव पर रिलीज हो चुकी है। ये सीरीज गैरकानूनी तरीके से सालों से चली आ रही पायरेसी के काले धंधे पर बनी है। पायरेसी, मतलब किसी कॉपीराइट वाली फिल्म, कंटेंट या वीडियो को गैरकानूनी तरीके से सर्कुलेट करना।
सुनने में ये एक छोटा सा शब्द और छोटी सी प्रोसेस लगती है, लेकिन इससे एंटरटेनमेंट इंडस्ट्री को अरबों रुपए का नुकसान होता है। ऑनलाइन फिल्मों की पायरेसी से ओटीटी प्लेटफॉर्म को 2022 में 24.63 हजार करोड़ (3.08 बिलियन डॉलर) का नुकसान हुआ है, जबकि पायरेसी के मामलों में भारत दुनिया में यूएस और रशिया के बाद तीसरा सबसे बड़ा देश है।(पूरी खबर पढ़ें) 